***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610222350 & 2610278259

e-mail: info@margelis.eu [www.margelis.eu](http://www.margelis.eu)

**Η μαγεία του Ιταλικού Βορρά**

**Τορίνο, Λίμνη Ματζόρε, Στρέζα, Μπέργκαμο, Fidenza Village, Πάρμα, Μάντοβα, Βερόνα, Μπολόνια**

**5 ΗΜΕΡΕΣ - ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **06/08** | **10/08** |

**1η ημέρα: ΠΑΤΡΑ – ΑΘΗΝΑ – ΑΕΡΟΔΡΟΜΙΟ ΜΑΛΠΕΝΣΑ – ΛΙΜΝΗ ΜΑΤΖΟΡΕ – ΤΟΡΙΝΟ**

Συγκέντρωση των εκδρομέων στις 02:30 στη πλατεία Τριών Συμμάχων και αναχώρηση για το αεροδρόμιο Ελ. Βενιζέλος.

Πτήση για το Μιλάνο. Άφιξη στο αεροδρόμιο Μαλπένσα και αναχώρηση για τη λίμνη Ματζόρε. Θα ακολουθήσουμε τη θαυμάσια παραλίμνια διαδρομή που θα μας δείξει γραφικούς οικισμούς, παραλίμνιες αριστοκρατικές βίλες, παλάτια με θεσπέσιους κήπους που μαρτυρούν όλη την αναγεννησιακή εστέτ ιστορία. Θα επισκεφθούμε την ολάνθιστη Στρέζα με θέα τις Άλπεις, έναν ιδανικό προορισμό για όσους γοητεύονται από την ατμόσφαιρα των ιταλικών λιμνών. Σας προτείνουμε τη βόλτα με πλοιάριο στο νησάκι Ίζολα Μπέλλα με το εντυπωσιακό μπαρόκ παλάτι της αριστοκρατικής οικογένειας Μπορομέε του 17ου αιώνα με τους καταπληκτικούς βαθμιδωτούς κήπους. Θα συνεχίσουμε τη διαδρομή μας έως την Βερμπάνια και θα αναχωρήσουμε για το Τορίνο. Η πρωτεύουσα της περιφέρειας του Πιεμόντε και πρώτη πρωτεύουσα του Ιταλικού κράτους, περιτριγυρισμένη από τις Άλπεις, είναι μια πόλη με δυο όψεις. Μια έχει να κάνει με την κληρονομιά του οίκου της Σαβοϊας και η άλλη έχει να κάνει με ην Αρ Νουβό παράδοση, κομψότητα και ιστορία. Άφιξη το απόγευμα και τακτοποίηση στο ξενοδοχείο.

**2η ημέρα: ΤΟΡΙΝΟ**

Πρωινή ξενάγηση στο Τορίνο. Θα περπατήσουμε στην ιστορική Piazza Castello, όπου θεωρείται το ιστορικό κέντρο της πόλης και θα θαυμάσουμε το Palazzo Madame και τo Teatro Regio, μια από τις σημαντικότερες όπερες της Ιταλίας. Συνεχίζοντας την βόλτα μας, θα συναντήσουμε το κτήριο ορόσημο της πόλης το Mole Antonelliana, που πήρε το όνομά του από τον αρχιτέκτονά του, Alessandro Antonelli και σήμερα στεγάζει το εθνικό μουσείο κινηματογράφου του Τορίνο με σπάνια συλλεκτικά εκθέματα. Συνεχίζουμε για την Via Po για να καταλήξουμε στην γραφική Piazza Vittorio Veneto. Τέλος, στον Καθεδρικό ναό θα δούμε τη φημισμένη Ιερά Σινδόνη, ένα από τα πιο σημαντικά και ταυτόχρονα από τα πιο αμφισβητούμενα κειμήλια της Καθολικής πίστης. Στον ελεύθερο χρόνο έχουμε τη δυνατότητα να επισκεφθούμε το Αιγυπτιακό μουσείο του Τορίνο, το τρίτο μεγαλύτερο και σημαντικότερο μουσείο του κόσμου για την αρχαία Αίγυπτο, μετά από εκείνα της Βρετανίας και του Καΐρου. Φιλοξενεί μία από τις μεγαλύτερες συλλογές αρχαίων αιγυπτιακών αρχαιοτήτων με περισσότερα από 30.000 αντικείμενα (σαρκοφάγους, παπύρους τοιχογραφίες κ.λ.π.). Άλλο ενδιαφέρον στοιχείο της πόλης είναι τα καφέ. Ορόσημα θεωρούνται το Caffé San Carlo, ένα μικρό χρυσοποίκιλτο παλάτι του 1822, όπου σύχναζαν η βασιλική οικογένεια και ο Αλέξανδρος Δουμάς. Το Caffé Fiorio που άνοιξε το 1870 και το προτιμούσαν οι διανοούμενοι, ανάμεσά τους και ο Νίτσε.  To Caffé Mulassano από το 1907 ήταν αγαπητό σε βασιλιάδες και καλλιτέχνες. Το Caffé al Bicerin, από το 1763, δημιούργησε το περίφημο «bicerin»: εσπρέσο με χειροποίητη σοκολάτα και κρέμα, σερβιρισμένο σε γυάλινο ποτηράκι. Τέλος το Τορίνο είναι η πατρίδα τηςnutella, του ferrero και του gianduiotto. Αλλά και το βασίλειο του προσούτο…

**3η ημέρα: ΤΟΡΙΝΟ – ΜΠΕΡΓΚΑΜΟ – FIDENZA VILLAGE – ΠΑΡΜΑ**

Πρωινή αναχώρηση για το Μπέργκαμο. Θα επισκεφθούμε την μεσαιωνική αλλά και αριστοκρατική Άνω πόλη που περικλείεται από  καλοδιατηρημένα ενετικά τείχη με λιθόστρωτα σοκάκια. Θα την επισκεφτούμε με το γραφικό οδοντωτό τρενάκι (έξοδα εξ ιδίων) και θα έχουμε μαγευτική θέα όλης της πόλης από το Κάστρο Σαν Βιτζίλιο. Συνεχίζουμε τη διαδρομή μας για να επισκεφθούμε ένα από τα μεγαλύτερα Outlet Stores της Ιταλίας το FIDENZA VILLAGE με τα 111 καταστήματα μόδας σε τιμές Outlet !!!!! Το απόγευμα θα φθάσουμε στην Πάρμα. Τακτοποίηση στο ξενοδοχείο. Η πόλη είναι γνωστή για την εντυπωσιακή πλατεία Duomo, που είναι και μνημείο παγκόσμιας πολιτιστικής κληρονομιάς αλλά και λόγω του γευστικού τυριού παρμεζάνα. Πρόκειται για μια εκλεπτυσμένη και αρχοντική πόλη γεμάτη ωραία καφέ, εστιατόρια και καταστήματα. Το ιστορικό κέντρο της πόλης είναι μικρό αλλά αποζημιώνει τον επισκέπτη με την ασύγκριτη ομορφιά και γραφικότητα του.

**4η ημέρα: ΠΑΡΜΑ (ΜΑΝΤΟΒΑ – ΒΕΡΟΝΑ)**

Η περιήγηση μας στη περιοχή της Βόρειας Ιταλίας θα μας δείξει δυο πόλεις αρχιτεκτονικά κοσμήματα. Τη Μάντοβα και τη Βερόνα. Η μεσαιωνική και ρομαντική Μάντοβα με την παραμυθένια και ανέγγιχτη από την αστικοποίηση αρχιτεκτονική της. Το Παλάτσο Ντουκάλε, o καθεδρικός του Αγίου Πέτρου, η Βασιλική του Αγίου Ανδρέα είναι από τα Αναγενησιακά αριστουργήματα που κοσμούν την πόλη και της χάρισαν το 2008 το δικαίωμα να θεωρείτε μέρος της παγκόσμιας κληρονομιάς της Unesco. Επόμενος σταθμός μας είναι η Βερόνα, έναν από τους πιο γοητευτικούς τουριστικούς προορισμούς της Βόρειας Ιταλίας. Η πόλη ξεχωρίζει χάρη στην καλλιτεχνική κληρονομιά της και την αρχιτεκτονική της, για την οποία έχει συμπεριληφθεί στα Μνημεία Παγκόσμιας Πολιτιστικής Κληρονομιάς από την UNESCO. Στην περιήγηση στο ιστορικό κέντρο της πόλης, θα δούμε την Ρωμαϊκή Αρένα (τη δεύτερη σε χωρητικότητα μετά το Κολοσσαίο), τον εμπορικό πεζόδρομο της Via Mazzini, την Πιάτσα Έρμπε – μια από τις γραφικότερες πλατείες της Ιταλίας – την Πιάτσα Μπρα και το Mπαλκόνι του Ρωμαίου και της Ιουλιέτας. Το απόγευμα θα επιστρέψουμε στη Πάρμα.

**5η ΗΜΕΡΑ: ΠΑΡΜΑ – ΜΠΟΛΟΝΙΑ – ΑΕΡΟΔΡΟΜΙΟ ΜΠΟΛΟΝΙΑ – ΑΘΗΝΑ – ΠΑΤΡΑ**

Πρωινή αναχώρηση για την πρωτεύουσα της Εμίλια Ρομάνα, τη Μπολόνια. Η Μπολόνια φημίζεται για το αρχαιότερο πανεπιστήμιο του δυτικού κόσμου, για την κουζίνα της με το εξαιρετικό φαγητό, για το θέατρο και για τη ζωντανή φοιτητική ζωή. Η βαθύχρωμη απόχρωση των σκεπών της και της συντριπτικής πλειονότητας των κτιρίων της τυλίγει την πόλη σε ένα κόκκινο της σκουριάς, ένα θέαμα πραγματικά μοναδικό που μπορείτε να το απολαύσετε σε όλο του το μεγαλείο είτε από το λόφο του San Luca είτε από τον **πύργο degli Asinelli** στο κέντρο της πόλης, ακριβώς δίπλα στη κεντρική πλατεία της Μπολόνια**, Piazza Maggiore.** Η Μπολόνια είναι επίσης γνωστή για τους πύργους της και τις στοές της (portici), που φτάνουν τα 38 χιλιόμετρα στο ιστορικό κέντρο και την κάνουν μοναδική πόλη στον κόσμο. Πέρα από τους πύργους και τις στοές το ιστορικό κέντρο της Μπολόνια είναι το μεγαλύτερο στην Ευρώπη μετά από εκείνο της Βενετίας, το οποίο παραμένει καλοδιατηρημένο χάρη σε μια προσεκτική πολιτική ανακαίνισης και διατήρησης που άρχισε τη δεκαετία του '60. To μεσημέρι θα μεταβούμε στο αεροδρόμιο της Μπολόνια όπου θα πάρουμε την πτήση της επιστροφής μας για την Αθήνα. Άφιξη στο αεροδρόμιο Ελ. Βενιζέλος και άμεση αναχώρηση για την Πάτρα

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Early booking**  | **Κανονική τιμή** |
| Τιμή σε δίκλινο | 990 € | 1.050 € |
| Τιμή σε μονόκλινο | 1.190 € | 1.250 € |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια οικονομικής θέσης Αθήνα – Μιλάνο & Μπολόνια – Αθήνα με την Aegean Airlines
* Βαλίτσα στο αεροπλάνο έως 20 κιλά & μια χειραποσκευή μέχρι 8 κιλά.
* Φόροι αεροδρομίων
* Διαμονή σε ξενοδοχεία 4\* με πρωινό σε μπουφέ
* Μεταφορές / περιηγήσεις με πούλμαν στην Ιταλία σύμφωνα με το πρόγραμμα.
* Μεταφορά με πούλμαν Πάτρα – Αεροδρόμιο Ελ. Βενιζέλος – Πάτρα
* Εκδρομές, περιηγήσεις, ξεναγήσεις, όπως αναφέρονται στο αναλυτικό πρόγραμμα της εκδρομής.
* Αρχηγός - συνοδός
* Ασφάλεια αστικής/επαγγελματικής ευθύνης.
* Φ.Π.Α

**ΔΕΝ ΠΕΡΙΛΑΜΒΑΝΟΝΤΑΙ:**

* Check points (25 € το άτομο )
* Δημοτικοί φόροι ξενοδοχείων (17 € το άτομο)
* Είσοδοι σε μουσεία, επισκεπτόμενους χώρους.
* Ό,τι ρητά αναφέρεται ως προαιρετικό ή προτεινόμενο.

**ΠΤΗΣΕΙΣ – AEGEAN AIRLINES**

 Αθήνα – Μιλάνο 07:40 – 09:20

 Μπολόνια – Αθήνα 16:25 – 19:30

**ΕΝΔΕΙΚΤΙΚΑ ΞΕΝΟΔΟΧΕΙΑ**

 CONCORDE TURIN ή εφάμιλλο

 NH PARMA ή εφάμιλλο

**ΣΗΜΕΙΩΣΕΙΣ:**

* Προκαταβολή για κράτηση θέσης: 300 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. H εξόφληση θα πρέπει να γίνει το αργότερο έως τις 22/07
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο.
* Στη τιμή δεν συμπεριλαμβάνονται: οι είσοδοι σε μουσεία, αρχαιολογικούς χώρους, αχθοφορικά, φιλοδωρήματα, οτιδήποτε αναφέρεται ως προαιρετικό και ότι ρητά δεν αναφέρεται στο πρόγραμμα
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.